Offentliggørelse af meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 283/07)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Béarn«

PDO-FR-A0597-AM02

Meddelelsesdato: 7. maj 2021

BESKRIVELSE AF OG BEGRUNDELSE FOR DEN VEDTAGNE ÆNDRING

1. Afgrænset parcelområde

Beskrivelse og begrundelse: I punkt IV, nr. 1, i produktspecifikationen erstattes Cannet kommune af Riscle (i den tidligere kommune Cannet efter sammenlægningen af de to kommuner). Denne ansøgning om ændring af produktspecifikationen giver mulighed for at korrigere stavemåden for en kommune i det geografiske område: Corbères-Abères.

Som følge heraf ændres punkt 1.6 i enhedsdokumentet om det geografiske område

2. Vinstoksorter

I punkt V, nr. 2, i produktspecifikationen medfører anmodningen om ændring af bedriftens forhold mellem vinstoksorter en ændring af produktspecifikationen for rødvin som følger: »Andelen af sorten Tannat N kan være lig med 50 %«. For rosévine tilføjes følgende bestemmelse: »Andelen af druesorten Tannat N er mindst 20 %«. Følgende regel for rødvine udvides til at omfatte rosévine: »Disse forpligtelser gælder ikke for drueproducenter, som ikke fremstiller vinen, og som har mindre end 1,5 hektar med en kontrolleret oprindelsesbetegnelse, og hvis bedrift anvender en andel af de primære sorter på mindst 50 %«. Der er tilføjet en minimumsandel for Tannat for rosévin med henblik på overholdelse af sammenstikningsreglerne, som kræver mindst 25 % Tannat.

Enhedsdokumentet berøres ikke af denne ændring.

3. Sammenstikning

I kapitel I, punkt IX, nr. 1, litra b), foretages følgende ændringer: »For rosévine udgør de primære sorter mindst 70 % af sammenstikningen, og Tannat N udgør mindst 25 % af sammenstikningen«. Årsagen til denne ændring er stigningen i de andre primære sorter, Cabernet franc og Cabernet-Sauvignon, som ifølge organisationen til beskyttelse og forvaltning af betegnelsen (ODG) også i stigende grad anvendes i den kontrollerede oprindelsesbetegnelse »Béarn«. De anses for at være interessante sorter med hensyn til både deres vegetative og miljømæssige adfærd og deres organoleptiske egenskaber, som giver frugtagtige vine med en god struktur. Reduktionen af andelen af Tannat i sammenstikningerne til mindst 25 % giver ikke anledning til nogen ændring af kendetegnene ved rosévine fra Béarn.

Enhedsdokumentet berøres ikke af denne ændring.

4. Dyrkningen af vinmarkerne

Der er tilføjet en særlig bestemmelse i punkt VI, nr. 1, litra c), for vinstokke plantet på terrasser i afsnittet om »beplantningstæthed« i produktspecifikationen, der blev godkendt ved udgangen af 2011. Bestemmelsen udelades i afsnittet om »bladhøjde«: »Den høstede bladhøjde skal være mindst 1,55 meter for vin plantet på terrasser«. Dyrkning på terrasser fører ofte til afstande mellem rækkerne af vinstokke, der varierer afhængigt af topografien og inden for samme parcel, og som er meget større end for traditionelle vinstokke.

Enhedsdokumentet berøres ikke af denne ændring.

5. Cirkulation af vin

Produktspecifikationen er blevet ændret ved at afkorte lagringsperioden for rosévin med én måned, dvs. til den 1. december. Dermed markedsføres vinen til forbrugerne den 15. december. Markedsføring af rosévine fra den 15. december i høståret gør det muligt for organisationen til beskyttelse og forvaltning af betegnelsen (ODG) at opretholde markedsføringsdynamikken. Den »supplerende« lagringsmåned slettes. Tidlig aftapning (december) fremmer faktisk rosévinenes organoleptiske egenskaber, nemlig deres friskhed i munden og blomsternoter.

Enhedsdokumentet berøres ikke af denne ændring.

6. Analysestandarder

I punkt IX, nr. 1, litra d), tilføjes følgende bestemmelse: »Et parti vin, der sælges i løs afladning eller emballeret, har et indhold af gæringsdygtigt sukker (glukose + fruktose) på højst 4 g/l for rosévine. Dette indhold kan forhøjes til 5 g/l, hvis det totale syreindhold udtrykt som H2SO4 er større end eller lig med 81,6 milliækvivalenter (eller 4 g H2SO4) pr. liter. Rosévinenes friskhed kan være mere afbalanceret på grund af en bedre balance mellem syrlighed og frugtagtig smag i munden, som gør dem mere bløde og aromatiske«.

Som følge heraf ændres punkt 1.4 i enhedsdokumentet om sukkerindholdet i rosévine.

7. Overgangsbestemmelser

Overgangsbestemmelserne er blevet fjernet, da de er udløbet.

Enhedsdokumentet berøres ikke af denne ændring.

8. Tilknytning til oprindelsesstedet

Afsnittet om tilknytningen til oprindelsesstedet affattes således: »Rød-, rosé- og hvidvinene fremstilles hovedsagelig ved sammenstikning«, således at det fremgår, at vinene ikke udelukkende fremstilles ved sammenstikning, hvilket allerede var tilfældet før ændringen.

Tilknytningen revideres også for så vidt angår beskrivelsen af rosévine. Rosévinenes farve præciseres for at tage hensyn til de mindre farvede vine, og der tilføjes aromaer. Afsnittet affattes derfor således: »Rosévinene har normalt en farve, der går fra lyserød til kraftigere rosa. Disse vine, som er friske og bløde og har en behagelig struktur, er kendetegnet ved aromatiske noter af bær og citrusfrugter«.

Som følge heraf ændres punkt 1.8 i enhedsdokumentet for at afspejle tilføjelsen af aromaer, ændringen af farven og vin fremstillet af én enkelt sort.

9. Kontrolinstans

Affattelsen af henvisningen til kontrolinstansen er blevet ændret for at harmonisere den med andre varespecifikationer. Denne ændring er alene redaktionel.

Denne ændring medfører ikke en ændring af enhedsdokumentet.

ENHEDSDOKUMENT

1. Betegnelse(r)

Béarn

2. Type geografisk betegnelse:

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

1. Rødvine

KORT SKRIFTLIG BESKRIVELSE

Vinene har et virkeligt alkoholindhold på mindst 11 % vol.

Ethvert parti vin, der er klar til at blive markedsført på fad eller emballeret, skal have:

— et totalt alkoholindhold på højst 13,5 % vol. efter tilsætning

— et æblesyreindhold på højst 0,40 g/l

— et indhold af gæringsdygtigt sukker (glukose + fruktose) på højst:

3 g/l for rødvine med et naturligt alkoholindhold på højst 14 % vol.

4 g/l for rødvine med et naturligt alkoholindhold på over 14 % vol.

Det totale indhold af syre, flygtig syre og svovldioxid svarer til det, der er fastsat i EU-reglerne. Rødvinene kan fremstilles ved sammenstikning. Det skal bemærkes, at de primære sorter, der anvendes, er af lokal oprindelse og dermed godt tilpasset områdets jordbunds- og klimaforhold. Dette bidrager til disse BOB-vines originalitet.

Rødvinene har et godt tanninpotentiale. Frugtagtige aromaer dominerer ofte og kan, efterhånden som vinen ældes, udvikle sig til mere komplekse aromaer.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. Hvidvine

KORT SKRIFTLIG BESKRIVELSE

Vinene har et virkeligt alkoholindhold på mindst 11 % vol.

Ethvert parti vin, der er klar til at blive markedsført på fad eller emballeret, skal have:

— et totalt alkoholindhold på højst 13,5 % vol. efter tilsætning

— af indhold af gæringsdygtigt sukker (glukose + fruktose) på højst 4 g/l.

Det totale indhold af syre, flygtig syre og svovldioxid svarer til det, der er fastsat i EU-reglerne. Hvidvinene kan fremstilles ved sammenstikning. Det skal bemærkes, at de primære sorter, der anvendes, er af lokal oprindelse og dermed godt tilpasset områdets jordbunds- og klimaforhold. Dette bidrager til disse BOB-vines originalitet.

Hvidvinene har en balance mellem friskhed og fedme og en forholdsvis kompleks duft, hvor frugt- og blomsteragtige noter dominerer.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. Rosévine

KORT SKRIFTLIG BESKRIVELSE

Vinene har et virkeligt alkoholindhold på mindst 11 % vol.

Ethvert parti vin, der er klar til at blive markedsført på fad eller emballeret, skal have:

— et totalt alkoholindhold på højst 13,5 % vol. efter tilsætning

— et indhold af gæringsdygtigt sukker (glukose + fruktose) på højst 4 g/l for rosévine. Dette indhold kan forhøjes til 5 g/l, hvis det totale syreindhold udtrykt som H2SO4 er større end eller lig med 81,6 milliækvivalenter (eller 4 g H2SO4) pr. liter.

Det totale indhold af syre, flygtig syre og svovldioxid svarer til det, der er fastsat i EU-reglerne. Rosévinene kan fremstilles ved sammenstikning. Det skal bemærkes, at de primære sorter, der anvendes, er af lokal oprindelse og dermed godt tilpasset områdets jordbunds- og klimaforhold. Dette bidrager til disse BOB-vines originalitet.

Rosévinene har normalt en farve, der går fra lyserød til kraftigere rosa. Disse vine, som er friske og bløde og har en behagelig struktur, er kendetegnet ved aromatiske noter af bær og citrusfrugter.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Specifikke ønologiske fremgangsmåder

1. Specifik ønologisk fremgangsmåde

— Hvid- og rosévinene fremstilles ved direkte presning.

— Det er ikke tilladt at anvende ønologisk kul, hverken alene eller blandet i præparater, til fremstilling af rosévine.

— De har et totalt alkoholindhold på højst 13,5 % vol. efter tilsætning.

Foruden ovennævnte bestemmelse skal vinen hvad angår ønologisk fremgangsmåde opfylde de krav, der er fastsat på EU-plan og i den franske lov om landbrug og fiskeri (»Code rural et de la pêche maritime«).

2. Dyrkningsmetode

Beplantningstæthed

Plantetætheden er mindst 4000 stokke pr. hektar med en afstand mellem rækkerne på over 2,50 meter.

Vindyrkningsarealerne til fremstilling af rødvin og rosévin beliggende i følgende kommuner i departementet Pyrénées-Atlantiques: Abos, Arbus, Artiguelouve, Aubertin, Bosdarros, Cardesse, Cuqueron, Estialesq, Gan, Gelos, Haut-de-Bosdarros, Jurançon, Lacommande, Lahourcade, Laroin, Lasseube, Lasseubétat, Lucq-de-Béarn, Mazères-Lezons, Monein, Narcastet, Parbayse, Rontignon, Saint-Faust og Uzos kan have en afstand mellem rækkerne på højst 2,80 meter.

Disse bestemmelser finder ikke anvendelse på vinstokke plantet på terrasser.

Regler for beskæring

Vinstokkene beskæres enten ved enkelt eller dobbelt Guyot-beskæring med et antal skud pr. stok på højst:

16 skud for sorterne Tannat N, Manseng N, Gros manseng B, Raffiat de Moncade B

20 skud for andre sorter.

Årets antal af frugtbærende grene pr. vinstok efter blomstring (fænologisk Lorenz-stadium 23) er højst:

12 skud for sorterne Tannat N, Manseng N, Gros manseng B, Raffiat de Moncade B

16 skud for andre sorter.

— Der kan gives tilladelse til kunstvanding.

5.2. Maksimalt udbytte

Béarn – Rød-, rosé- og hvidvin

60 hektoliter pr. hektar

6. Afgrænset geografisk område

Høst af druer samt fremstilling, behandling og lagring af vinene finder sted i følgende kommuner:

— Departementet Gers: Riscle (i den tidligere kommune Cannet), Maumusson-Laguian og Viella

— Departementet Hautes-Pyrénées: Castelnau-Rivière-Basse, Hagedet, Lascazères, Madiran, Saint-Lanne og Soublecause

— Departementet Pyrénées-Atlantiques: Abos, Arbus, Arricau-Bordes, Arrosès, Artiguelouve, Au-bertin, Aubous, Aurions-Idernes, Aydie, Baigts-de-Béarn, Bellocq, Bérenx, Bétracq, Bosdarros, Burosse-Mendousse, Cadillon, Cardesse, Carresse, Castagnède, Castetpugon, Castillon (canton de Lembeye), Conchez-de-Béarn, Corbère-Abères, Crouseilles, Cuqueron, Diusse, Escurès, Estialescq, Gan, Gayon, Gelos, Haut-de-Bosdarros, L’Hôpital-d’Orion, Jurançon, Lacommande, Lagor, Lahontan, Lahourcade, Laroin, Lasserre, Lasseube, Lasseubetat, Lembeye, Lespielle-Germenaud-Lannegrasse, Lucq-de-Béarn, Mascaraàs-Haron, Mazères-Lezons, Moncaup, Moncla, Monein, Monpezat, Mont-Disse, Mourenx, Narcastet, Ogenne-Camptort, Oraàs, Orthez, Parbayse, Portet, Puyoo, Ramous, Rontignon, Saint-Faust, Saint-Jean-Poudge, Salies-de-Béarn, Salles-Mongiscard, Sauvelade, Séméacq- Blachon, Tadon-Sadirac-Viellenave, Tadousse-Ussau, Uzos, Vialer og Vielleségure.

7. Primær(e) druesort(er)

Cabernet franc N

Cabernet-Sauvignon N

Gros Manseng B

Petit Manseng B

Raffiat de Moncade B

Tannat N

8. Tilknytning til det geografiske område

Béarn – Rød-, rosé- og hvidvin

Det geografiske område består af de tre vindyrkningsområder i provinsen Béarn. Det geografiske område ligger i Pyrenæernes piedmontområde med skråninger og har store variationer i jordbunden og de topoklimatiske forhold.

Vindyrkningsarealet er en diskret og integreret del af dette landskab. Det er en del af et diversificeret polykultursystem. De klipper, der former terrænet, består hovedsagelig af sedimenter af kontinental oprindelse (molasse, mergel, kalksten, ler, Sables Fauves og lag af småsten), undertiden af marin oprindelse (flysch). Æolitisk dynd dækkede terrænet i kvartærtiden og forekommer stadig visse steder.

Jordbunden er også meget varieret, om end den mest er udvasket og sur. Der forekommer jordbund på kalksten. Jordbundens indhold af sten varierer: Lagene af småsten beriger skråningerne, og flysch ses i form af kantede sten. Sand og grus fremmer dræningen. Samlet set er jordbunden velegnet til at dræne vand og optage varme, navnlig takket være sit høje indhold af sten. Skråningerne er ofte asymmetriske. Terrænet, som er meget kuperet, skaber forskellige orienteringer, navnlig mange varme syd-, øst- eller vestvendte skråninger med en hældning, der er tilstrækkelig til at aflede regnvand.

Det overvejende oceaniske klima, som er fugtigt og mildt, giver en nedbørsmængde på 1 000 mm om året i den nordlige del af området og 1 300 mm om året i den vestlige del, fordelt ret jævnt over året med en mere tør periode i sommeren og begyndelsen af efteråret. Det er også på dette tidspunkt, at den varme og tørre sydlige fønvind forekommer mest (en dag ud af tre).

Ifølge lokale kort og arkiver var vindyrkningsarealet veletableret i en del af området helt tilbage i det trettende århundrede.

Midt i det fjortende århundrede begyndte man at eksportere hvidvinene og rødvinene fra Béarn til Holland under dette navn. Denne eksport var stigende indtil det nittende århundrede.

Fra det femtende århundrede opstod endnu et salgssted med Bigorre og Pyrenæerne. Siden det sekstende århundrede fremstilles hvidvinene primært af sorterne Petit Manseng B, Gros Manseng B, Arrufiac B og Courbu B. Raffiat de Moncade B.

I det attende århundrede blev der kun anvendt få røde sorter: Ud over Fer N og Bouchy (Cabernet Franc N) anvendtes Tannat N, som er en lokal, meget farvet sort med et højt tanninindhold.

I begyndelsen af det tyvende århundrede havde rosévine med denne betegnelse et godt omdømme, som hang sammen med markederne i Paris-regionen.

Oprindelsesbetegnelsen Béarn blev anerkendt som »Vin Délimité de Qualité Supérieure« i 1951 for rosé- og hvidvine.

Béarn blev anerkendt som beskyttet oprindelsesbetegnelse i 1975 for rødvin, rosévin og hvidvin.

I det tyvende århundrede blev vindyrkningsarealerne væsentligt mindre målt i overfladeareal. Siden 1980 er vindyrkningsarealet vokset igen. De anmeldte arealer er fortsat på ca. 300 hektar.

I dag har Béarn-vinene på ny et stærkt regionalt image takket være vinavlernes bestræbelser på at videregive og forbedre deres knowhow.

I landskabet i det geografiske område med et bakket terræn, der er delvist skovbevokset, og som er orienteret i forskellige retninger og har en varieret jordbund, skal vinstokkene plantes diskontinuerligt, hvilket danner et tilfældigt landskab. Skråningernes hældning skaber gunstige topoklimatiske forhold ved at fremme afledning af overskydende regnvand og, når de er orienteret i en gunstig retning, solskin og temperaturer, der er gunstige for høstens modning. Den varme og tørre sydlige vind, der blæser i druernes modningsperiode, har været gunstig for vindyrkningen i dette generelt fugtige område.

Det parcelområde, hvor druerne produceres, afgrænser nøjagtigt de parceller, der er bedst egnede til modning af druerne under gode sundhedsforhold: godt orienterede parceller med forholdsvis drænende jordbund.

Et berømt vindyrkningsareal, der er baseret på lokale druesorter, har udviklet sig i sammenhæng med de tilgængelige markeder. Tilpasning af de lokale druesorter til et ret fugtigt klima og sen modning var en af nøglerne til vindyrkningsarealets omdømme gennem århundreder. Disse sorter kræver særlig knowhow, som har udviklet sig i dette geografiske område: forvaltning af de røde druesorters tanninpotentiale, forvaltning af de hvide sorters store alkoholpotentiale, valg af høstdato og sammenstikning.

Rød-, rosé- og hvidvinene er primært fremstillet ved sammenstikning. Det skal bemærkes, at de primære sorter, der anvendes, er af lokal oprindelse og dermed godt tilpasset områdets jordbunds- og klimaforhold. Dette bidrager til disse BOB-vines originalitet.

9. Andre vigtige betingelser (emballering, mærkning, supplerende krav)

Større geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den beskyttede oprindelsesbetegnelse »Béarn« kan suppleres med den supplerende geografiske betegnelse, der angiver den større geografiske enhed »Sud-Ouest«.

Link til produktspecifikationen

http://info.agriculture.gouv.fr/gedei/site/bo-agri/document_administratif-b053abef-87b5-43bf-a8a5-f3afe4be0e75

(1) EFT L 9 af 11.1.2019, s. 2.